CELEX: 62018TN0196
Language: et
Date: 2018-03-20 00:00:00
Title: Kohtuasi T-196/18: 20. märtsil 2018 esitatud hagi – Vital Capital Investments jt versus nõukogu jt

14.5.2018   
            
            
               ET
            
            
               Euroopa Liidu Teataja
            
            
               C 166/43
            
         20. märtsil 2018 esitatud hagi – Vital Capital Investments jt versus nõukogu jt
   (Kohtuasi T-196/18)
   (2018/C 166/55)
   Kohtumenetluse keel: inglise
   
      Pooled
   
   
      Hagejad: Vital Capital Investments LP (Tortola, Briti Neitsisaared) ja 6 teist hagejat (esindajad: advokaadid A. Markides, M. Ioannides, C. Velaris and C. Velaris, QC A. Robertson ja barrister G. Rothschild)
   
      Kostjad: Euroopa Liidu Nõukogu, Euroopa Komisjon, Euroopa Keskpank, Eurogrupp (esindaja Euroopa Liidu Nõukogu) ja Euroopa Liit (esindaja Euroopa Komisjon)
   
      Nõuded
   
   Hagejad paluvad Üldkohtul:
   
               —
            
            
               mõista kostjatelt kahju eest, mille hagejad said Eurogrupi nende otsuste tagajärjel, mis puudutasid Cyprus Popular Bank Public Co Ltd („Laiki Bank“) kriisilahendust, Bank of Cyprus Public Company Limited’i („Bank of Cyprus“) kohustuste teisendamist ning nende pankade vara ja ettevõtete võõrandamist Kreekas, ja/või Laiki Bankile Euroopa Keskpanga nõusolekul erakorralise likviidsusabi andmise ja seejärel Euroopa Keskpanga juhtimisel asjaomase vastutuse Bank of Cyprusele ülekandmise tagajärjel, hagejate kasuks hüvitisena välja hagi lisas esitatud tabelis näidatud summa, millele lisandub intress ja mida arvestatakse alates 26. märtsist 2013 kuni Üldkohtu otsuse tegemiseni;
            
         või teise võimalusena:
   
               —
            
            
               tuvastada, et kostjatel on tekkinud lepinguväline vastutus ning määrata kindlaks, millise menetluse kohaselt teha kindlaks hagejatele tegelikult hüvitatav kahju;
            
         ja igal juhul:
   
               —
            
            
               mõista hagejate kohtukulud välja kostjatelt.
            
         
      Väited ja peamised argumendid
   
   Hagejad põhjendavad oma hagi kahe väitega, mis on põhiosas identsed või sarnased väidetega, mis on esitatud kohtuasjas T-147/18, APG Intercon jt vs. nõukogu jt.